2)

Artikel 2 affattes således: »Artikel 2 1. Tyskland sikrer a) uden at det berører bestemmelserne i direktiv 2001/89/EF, særlig artikel 9, 10 og 11, at i) der ikke transporteres svin fra bedrifter, der ligger i de i bilag I, afsnit A, angivne områder ii) transport af svin til slagtning fra bedrifter, der ligger uden for de i bilag I, afsnit A, angivne områder, til slagterier i de pågældende områder samt transport af svin i transit gennem de pågældende områder kun tillades, hvis den foregår — ad hovedveje eller jernbanelinjer og — i overensstemmelse med de kompetente myndigheders detaljerede instrukser, således at svinene under transporten ikke direkte eller indirekte kommer i kontakt med andre svin b) at der ikke sendes svin fra de i bilag I, afsnit B, angivne områder til andre områder i Tyskland, bortset fra direkte transport af i) slagtesvin til et slagteri til omgående slagtning, såfremt svinene stammer fra én enkelt bedrift ii) avls- og fedesvin til en bedrift, såfremt svinene i mindst 30 dage eller siden fødslen, hvis de er under 30 dage gamle, har været holdt på én enkelt bedrift — hvor der ikke er blevet indsat levende svin i de sidste 30 dage før afsendelsen af de pågældende svin — hvor de i kapitel IV, afsnit D, punkt 2, i bilaget til beslutning 2002/106/EF fastlagte kliniske undersøgelser er udført med negative resultater. 2. Uanset stk. 1, litra a), kan de kompetente myndigheder tillade transport af svin fra en bedrift, der ligger i de i bilag I, afsnit A, angivne områder, men uden for en beskyttelses- eller overvågningszone a) direkte til et slagteri i de pågældende områder eller i undtagelsestilfælde til udpegede slagterier i Tyskland uden for de pågældende områder til omgående slagtning, såfremt svinene afsendes fra en bedrift, hvor de i kapitel IV, afsnit D, punkt 3, i bilaget til beslutning 2002/106/EF fastlagte kliniske undersøgelser er udført med negative resultater b) til en bedrift i de pågældende områder, såfremt svinene i mindst 45 dage eller siden fødslen, hvis de er under 45 dage gamle, har været holdt på én enkelt oprindelsesbedrift i) hvor der ikke er blevet indsat levende svin i de sidste 45 dage før afsendelsen af de pågældende svin ii) hvor de i kapitel IV, afsnit D, punkt 2, og i kapitel IV, afsnit D, punkt 4, andet til fjerde afsnit, i bilaget til beslutning 2002/106/EF fastlagte kliniske undersøgelser er udført med negative resultater. c) Uanset litra b), nr. i), kan Tyskland i) forkorte perioden på 45 dage til 20 dage, såfremt der i de sidste seks måneder før afsendelsen af de pågældende svin ikke er indsat andre svin på den i litra b) nævnte oprindelsesbedrift, bortset fra gylte fra en og samme enkelte bedrift, eller ii) suspendere anvendelsen af kravet i stk. 2, litra b), nr. i), såfremt der på den i samme stykke nævnte oprindelsesbedrift ikke er indsat andre svin, bortset fra gylte, som med negative resultater har været underkastet laboratorieundersøgelser, der er udført på prøver udtaget inden for 10 dage før afsendelsen og omfatter følgende: — en test til påvisning af antistoffer — to på hinanden følgende test til påvisning af klassisk svinepest-virusgenom (RT-PCR) udført på det nationale referencelaboratorium med syv dages mellemrum. 3. Uanset stk. 1, litra a), kan de kompetente myndigheder tillade transport af svin fra en bedrift, der ligger i en overvågningszone, direkte til en udpeget bedrift, hvor der ikke er svin til stede, i samme overvågningszone, forudsat at a) transporten foregår i overensstemmelse med betingelserne i artikel 11, stk. 1, litra f), og stk. 2, i direktiv 2001/89/EF b) de undersøgelser, der er fastlagt i kapitel IV, afsnit D, punkt 2, i bilaget til beslutning 2002/106/EF, er udført med negative resultater på den bedrift, hvorfra svinene afsendes. 4. Uanset stk. 1, litra a), kan de kompetente myndigheder tillade transport af svin fra en bedrift, der ligger i en overvågningszone, direkte til en udpeget bedrift i beskyttelseszonen, forudsat at a) den udpegede bestemmelsesbedrift ligger mindst 10 km fra landegrænsen mellem Tyskland og en anden medlemsstat, og der i mindst 21 dage efter afslutningen af den rengøring og desinfektion, der er foretaget i henhold til artikel 12 i direktiv 2001/89/EF, ikke har været svin på bedriften b) den udpegede bestemmelsesbedrift er blevet rengjort og desinficeret for tredje gang under dyrlægetilsyn, inden svinene er blevet indsat c) alle svinene ankommer til den udpegede bestemmelsesbedrift inden for 20 dage d) svinene på den udpegede bestemmelsesbedrift underkastes en serologisk undersøgelse i overensstemmelse med kapitel IV, afsnit E, i bilaget til beslutning 2002/106/EF, som udføres på prøver udtaget tidligst 40 dage efter, at de sidste af de i litra c) nævnte svin er ankommet e) der ikke flyttes svin fra den udpegede bestemmelsesbedrift, bortset fra svin, der sendes til direkte slagtning på et slagteri i de i bilag I, afsnit A, angivne områder efter at være blevet underkastet den i litra d) omhandlede undersøgelse. Tysklands kompetente myndigheder registrerer al transport af svin som omhandlet ovenfor og underretter straks Kommissionen herom i Den Stående Komité for Fødevarekæden og Dyresundhed.«